A mexikói válogatottban 21 évesen, 2004 szeptemberében mutatkozott be egy Trinidad és Tobago elleni világbajnoki selejtezőn. Ezután számos további selejtezőn és barátságos mérkőzésen szerepelt, 2005-ben pedig részt vett mind a konföderációs kupán, mind a CONCACAF-aranykupán (egyetlen válogatottbeli gólját is itt szerezte). A 2006-os világbajnokságon is pályára lépett mind a négy mérkőzésen, majd pályára lépett a 2007-es Copa Américán is.